Οτταβιάνο του Κόζιμο των Μεδίκων

Ο Οτταβιάνο, ιταλ. Ottaviano, (γενν. 1957) από τον Οίκο των Μεδίκων, είναι 16ος απόγονος του Λαυρέντιου Α΄ του μεγαλοπρεπούς. Είναι πρόεδρος της Διεθνούς Ένωσης Μεδίκων και ένας από τους ιδρυτές του ιδρύματος για τη Σωτηρία της Φλωρεντίας.

Βιογραφικά στοιχεία
Είναι γιος του Κόζιμο (1929-1981), απογόνου των πριγκίπων του Οταϊάνο, πλάγιου κλάδου των Μεδίκων. Είναι 14ος απόγονος του Μπερναντέτο των Μεδίκων. Ο Μπερναντέτο ήταν γιος του Οτταβιάνο κυρίου του Οταϊάνο και της Φραντσέσκας Σαλβιάτι, εγγονής του Λαυρέντιου Α΄ του μεγαλοπρεπούς. Επίσης ο Μπερναντέτο ήταν αδελφός του πάπα Λέοντα ΙΑ΄.

Ο Οτταβιάνο είναι ευγενής της Ιταλίας· είναι πρόεδρος της Διεθνούς Ένωσης Μεδίκων και ένας από τους ιδρυτές του ιδρύματος για τη Σωτηρία της Φλωρεντίας, μίας πρωτοβουλίας για τη διατήρηση της πολιτιστικής κληρονομιάς της πόλης.

Είναι ο συγγραφέας του έργου Ιστορία της δυναστείας μου, που εκδόθηκε στην Πολιστάμπα το 2001.

Οικογένεια
Ο Οτταβιάνο έχει τα εξής τέκνα:
 Κόζιμο-Μαρία, γενν. 1991.
 Γκουγκλιέλμο, γενν. 1992.

Παραπομπές 

Οίκος των Μεδίκων